

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 24.novembrī Nr.**644**

(prot.Nr.**38**, **2**.§)

**Par Latvijas valsts tapšanas simtgadei veltīta vides objekta Daugavpilī, Vienības dārzā telpiskā un tēlnieciskā izveidojuma un teritorijas labiekārtojuma meta nodošanu Daugavpils pilsētas domei un līdzekļu paredzēšanu Daugavpils pašvaldības 2018.gada budžetā ieceres realizēšanai un Vienības dārza atjaunošanai**

Pamatojoties uz likuma “Par pašvaldībām” 15.panta pirmās daļas 5.punktu, 21.panta pirmās daļas 2.punktu un 27.punktu, ņemot vērā Atklātā metu konkursa ar uzaicinātiem dalībniekiem “Latvijas simtgadei un Latvijas valsts tapšanai veltīta vides objekta izveide Daugavpilī, Vienības dārzā” vērtēšanas komisijas 2017.gada 29.septembra lēmumu, ar kuru par konkursa uzvarētāju tika atzīts Ivara Mailīša sadarbībā ar Visvaldi Asari un arhitektūras un dizaina biroju “Mailītis A.I.I.M.” mets “Saules kalnā” (turpmāk – mets “Saules kalnā”), un lēmumu nodod visas tiesības uz konkursa uzvarētāja metu un tā sastāvā esošiem materiāliem Daugavpils pilsētas domei, kā arī, biedrības “Latvijai - 100” 2017.gada 5.oktobra iesniegumu ar lūgumu pārņemt metu “Saules kalnā” un tā sastāvā esošos materiālus, Daugavpils pilsētas domes Pilsētbūvniecības un vides komisijas 2017.gada 24.oktobra sēdes lēmumu, saskaņā ar Daugavpils pilsētas domes Attīstības komitejas 2017.gada 16.novembra sēdes protokolu Nr.10, Daugavpils pilsētas domes Finanšu komitejas 2017.gada 16.novembra sēdes protokolu Nr.13, atklāti balsojot: PAR – 9 (A.Broks, J.Dukšinskis, R.Eigims, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – nav, ATTURAS – 6 (A.Elksniņš, A.Gržibovskis, M.Ivanova-Jevsejeva, V.Kononovs, M.Lavrenovs, A.Zdanovskis), **Daugavpils pilsētas dome nolemj:**

1. Noslēgt ar biedrību “Latvijai – 100” (reģ.Nr.4000821123, juridiskā adrese: K.Valdemāra ielā 1, Daugavpilī) līgumu par tiesību uz metu “Saules kalnā” un tā sastāvā esošajiem materiāliem nodošanu Daugavpils pilsētas domei.

2. Paredzēt Daugavpils pilsētas pašvaldības 2018.gada budžetā:

2.1. līdzekļus meta “Saules kalnā” realizēšanai;

2.2. līdzekļus Vienības dārza atjaunošanai.

3. Daugavpils pilsētas domei vērsties ar lūgumu pie biedrības “Latvijai – 100” organizēt ziedojumu vākšanu meta “Saules kalnā” realizēšanai un atbalstīt ziedojumu vākšanas procesa norisi.

Domes priekšsēdētājs *(personiskais paraksts)*  R.Eigims